Diari Oficial de la Generalitat Valenciana


Sumari del DOGV 2226, del 14-03-1994 (1994/830864)

RESOLUCIÓ de 2 de març de 1994 de la Direcció General de Centres Docents, per la qual s'estableix el calendari i el procediment d'admissió d'alumnat en centres docents no universitaris finançats amb fons públics per al curs 1994/95.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2226

Data del DOGV
:   14-03-1994

Secció del DOGV
:   ALTRES DISPOSICIONS

Número del document
:   1994/830864


Data del document
:   02-03-1994

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

RESOLUCIÓ de 2 de març de 1994, de la Direcció General de Centres Docents, per la qual s'estableix el calendari i el procediment d'admissió d'alumnat en centres docents no universitaris finançats amb fons públics per al curs 1994/95. [94/1632]  
El Decret 11/1986, de 10 de febrer, del Consell de la Generalitat Valenciana (DOGV de 17 de març), estableix els criteris d'admissió d'alumnes en els centres docents no universitaris finançats amb fons públics. Les normes que en regulen el procés d'admissió d'alumnat es van fixar mitjançant l'Ordre de 15 de març de 1988 (DOGV de 15 d'abril).  
La disposició final segona de l'ordre esmentada autoritza la Direcció General de Centres i Promoció Educativa, avui Direcció General de Centres Docents, per establir en cada curs escolar el calendari de desplegament del procés d'escolarització en els centres docents no universitaris finançats amb fons públics.  
Cal, per tant, establir per al curs 1994/95 el calendari del procés d'escolarització de l'alumnat en els centres finançats amb fons públics dels nivells esmentats.  
Per això, i en virtut de les facultats que tinc conferides, resolc:  
Primer  
El calendari que caldrà seguir en el procés d'admissió d'alumnat serà el que hi escaiga segons l'ensenyament que s'hi impartesca:  
Ensenyaments bàsics, per a les sol·licituds d'admissió en centres que impartesquen ensenyaments d'Educació Infantil/ Educació Pre-escolar, Educació Primària/Educació General Bàsica i Educació Especial.  
Ensenyaments mitjans, per a sol·licituds d'admissió en centres de Formació Professional i Batxillerat.  
Les sol·licituds d'admissió en Educació Secundària Obligatòria s'hauran d'acollir al calendari que resulte d'aplicació al centre on estiguen autoritzats aquests ensenyaments.  
Segon  
El calendari que caldrà seguir en el procés de matriculació ordinària serà el següent:  
1. Convocatoria i/o constitució de les comissions municipals d'escolarització i de districte, en aquelles localitats on n'hi haja.  
Altres activitats prèvies:  
\* Publicitat i horari dels centres receptors de sol·licituds.  
\* Publicitat dels límits de cada districte i centre.  
\* L'àrea d'influència dels centres docents inclourà altres poblacions, quan aquestes no tinguen un centre propi que impartesca la modalitat lingüística, nivell o especialitat de què es tracte.  
\* Avaluació de les vacants disponibles en cada centre escolar d'Ensenyaments Bàsics.  
\* Tramesa a la Direcció Territorial d'Educació de l'acta on es fixen les àrees d'influència de cada centre escolar i de cada districte.  
\* Publicitat de la relació de centres de cada districte, indicant-hi els tipus d'ensenyament i vacants que hi ha, si fan l'ensenyament en valencià i/o castellà, si són centres d'integració i si participen en el Pla d'Experimentació de la Reforma Educativa.  
- Ensenyaments bàsics: fins el 30 de març.  
- Ensenyaments mitjans: fins el 30 de març.  
Totes aquestes activitats s'han de coordinar entre les comissions municipals d'escolarització i/o de districte de cada ajuntament, els centres escolars i la Direcció Territorial d'Educació corresponent, segons el que estableix l'Ordre de 15 de març de 1988.  
Caldrà que els directors dels centres exposen, en el tauler d'anuncis, les normes de matriculació que apareixen en: el Decret 11/1986, de 10 de febrer (DOGV de 17 de març), l'Ordre de 15 de març de 1988 (DOGV de 15 d'abril), l'Ordre de 17 de febrer de 1992 (DOGV de 27 de març), aquesta resolució, i els documents que recullen la informació a què es refereix aquest apartat.  
2. Termini de presentació de sol·licituds en els centres receptors. En aquest cas caldrà fer servir com a model l'annex I de l'Ordre de 15 de març de 1988.  
- Ensenyaments bàsics: de 12 a 22 d'abril.  
- Ensenyaments mitjans: de 25 d'abril a 20 de maig.  
3. Comprovació, per part de la Comissió Municipal d'Escolarització i/o de Districte, si n'hi ha, de les sol·licituds presentades per tal d'evitar duplicitats, i tramesa d'aquestes als presidents dels consells escolars, perquè les valoren.  
- Ensenyaments bàsics: fins el 29 d'abril.  
- Ensenyaments mitjans: fins el 2 de juny.  
4. Valoració de les sol·licituds per part dels consells escolars de cada centre.  
- Ensenyaments bàsics: fins el 10 de maig.  
- Ensenyaments mitjans: fins el 8 de juny.  
\* Comprovació de les llistes d'admesos i no admesos per part dels consells escolars de centre i/o les comissions de districte, per tal d'evitar-ne duplicitats.  
- Ensenyaments bàsics: fins el 13 de maig.  
- Ensenyaments mitjans: fins el 13 de juny.  
\* Avaluació de les vacants d'ensenyaments mitjans: fins el 13 de juny.  
5. Elaboració de les llistes provisionals i publicació d'aquestes.  
- Ensenyaments bàsics: fins el 18 de maig.  
- Ensenyaments mitjans: fins el 15 de juny.  
6. Reclamacions davant del consell escolar, en primera instància.   
- Ensenyaments bàsics: fins el 23 de maig.  
- Ensenyaments mitjans: fins el 20 de juny.  
7. Reclamacions davant de les comissions municipals d'escolarització i/o de districte, en segona instància.  
- Ensenyaments bàsics: fins el 30 de maig.  
- Ensenyaments mitjans: fins el 27 de juny.  
8. Resposta per escrit de l'òrgan municipal competent a les reclamacions anteriors.  
- Ensenyaments bàsics: fins el 9 de juny.  
- Ensenyaments mitjans: fins l'1 de juliol.  
9. Publicació, en els centres, de la llista definitiva d'alumnes admesos.  
- Ensenyaments bàsics: fins el 9 de juny.  
- Ensenyaments mitjans: fins el 4 de juliol.  
10. Termini de formalització de la matrícula. (En els centres d'ensenyaments mitjans caldrà tenir en compte el que preveu el paràgraf segon de l'apartat deu).  
- Ensenyaments bàsics: fins el 21 de juny.  
- Ensenyaments mitjans: fins el 15 de juliol.  
Les llistes de les vacants en els centres públics i privats concertats d'Ensenyaments Bàsics s'hauran d'elaborar segons el que estableixen els anexos I, II i V d'aquesta resolució, mentre que les de matriculació caldrà elaborar-les d'acord amb els annexos III i IV d'aquesta disposició.  
Els centres de Batxillerat i Formació Professional hauran de fer servir exclusivament els annexos III, IV, VI i VII.  
11. Reunions de les comissions municipals d'escolarització, per a organitzar el procés d'admissió d'alumnat i resoldre els problemes que es plantegen als mesos de març, abril, maig, juny, juliol i setembre.   
L'actuació de les comissions municipals d'escolarització hauran d'ajustar-se a allò que assenyalen els articles 13 i 14 del Decret 11/1986, i l'article 4 i següents de l'Ordre de 15 de març de 1988.  
Tercer  
El calendari que caldrà seguir en el procés de matriculació extraordinària per a les sol·licituds d'admissió en centres de Batxillerat i Formació Professional, en localitats que tinguen més d'un centre que impartesca aquests ensenyaments i que siga necessària la intervenció de la Comissió Municipal d'Escolarització, serà el següent:  
1. Presentació de sol·licituds d'admissió.  
 - De l'1 al 2 de setembre.   
2. Classificació de sol·licituds per part de les comissions d'escolarització, a fi d'evitar-ne duplicitats.  
- Fins el 06 de setembre.  
3. Valoració i selecció de sol·licituds per part dels òrgans competents dels centres,publicació de les llistes provisionals d'alumnat admès, i tramesa de la documentació a les comissions d'escolarització.  
- Fins el 8 de setembre.  
4. Procés de redistribució d'alumnat per part de les comissions d'escolarització.   
- Fins el 12 de setembre.  
5. Tramesa de les llistes d'admesos als centres i publicació de les llistes definitives.  
- Fins el 13 de setembre.  
6. Termini de reclamacions davant dels centres escolars.  
- Fins el 15 de setembre.  
7. Matrícula de l'alumnat.  
- Fins el 16 de setembre.  
Quart  
El calendari que caldrà seguir en el procés de matriculació extraordinària, per a les sol·licituds d'admissió en centres Batxillerat i Formació Professional en localitats en què hi haja un sol centre de cada un d'aquests ensenyaments o en què no es considere necessària la intervenció de la Comissió Municipal d'Escolarització, serà el següent:  
1. Presentació de sol·licituds d'admissió.  
- De l'1 al 2 de setembre.  
2. Valoració i selecció de sol·licituds per part dels òrgans competents dels centres i publicació de la llista provisional d'alumnes admesos.  
- Fins el 7 de setembre.  
3. Termini de reclamacions davant dels centres escolars.  
- Fins el 9 de setembre.  
5. Publicació de la llista definitiva.  
- Fins el 12 de setembre.  
6. Matrícula de l'alumnat.  
- Fins el 14 de setembre.  
Cinquè  
En els processos de matriculació extraordinària per a les sol·licituds d'admissió en centres Batxillerat i Formació Professional, s'hauran d'emplenar exclusivament els annexos III, IV, VI i VII.  
Sisè  
El calendari que caldrà seguir en el procés de matriculació extraordinària de setembre, per als centres que impartesquen ensenyaments d'Educació Infantil/Pre-escolar, Educació Primària/ Educació General Bàsica, serà el següent:  
1. Publicació de vacants i presentació de sol·licituds d'admissió.  
- Fins el 5 de setembre  
2. Valoració per part dels consells escolars, reunió de la Comissió d'Escolarització, i publicació de les llistes (annexos III i IV) indicant-hi les sol·licituds que ha adscrit al centre la Comissió d'Escolarització.  
- Fins el 8 de setembre.  
3. Formalització de matrícula.  
- Fins el 9 de setembre.  
En aquest supòsit s'utilitzaran els mateixos formularis que en el procés de juny.  
Una vegada finalitzat l'anterior procés, es publicaran les places ocupades i les vacants existents en cada un dels centres i en cada municipi (annexos II i V). En el tauler d'anuncis de cada centre, juntament amb aquests annexos, s'haurà d'explicar-hi el procediment que caldrà seguir per a l'escolarització dels alumnes que necessiten un lloc escolar a partir d'aquesta data.  
Abans del dia 21 de setembre, els directors dels centres i/o els coordinadors de les comissions d'escolarització hauran de trametre a la direcció territorial dues còpies de l'annex I o II, amb les dades referides al 12 de setembre.  
Les direccions territorials s'encarregaran, abans del 30 de setembre, de trametre a la Direcció General de Centres Docents una còpia dels annexos de les localitats de la seua província.  
Setè  
Els consells escolars dels centres docents que es troben situats prop d'alguna instal·lació esportiva on es realitzen entrenaments d'esportistes d'alt rendiment, podran acordar atorgar fins a un punt per criteri complementari a què es refereix l'article 11, apartat e., del Decret 11/1986, de 10 de febrer, a aquelles sol·licituds que acrediten que l'alumne té la qualificació d'esportista d'alt rendiment. Per tal d'acreditar aquesta circumstància, la persona interessada haurà d'aportar-ne una certificació emesa per la Direcció General de l'Esport.  
Vuitè  
Es garantirà la continuïtat de l'escolarització en els nivells obligatoris a aquells alumnes que no per no tenir col·legi en la locatitat de residència han de desplaçar-se mitjançant transport públic.  
L'aplicació d'aquest apartat caldrà que siga regulada per la direcció territorial d'Educació corresponent. En el supòsit que s'incrementen les despeses, caldrà sol·licitar-ne autorització a la Direcció General de Centres Docents.  
Novè  
Podran matricular-se en el primer curs d'Educació Primària només els alumnes que hagen complert o que compliran 6 anys abans del 31 de desembre de 1994 (nascuts en 1988 o en anys anteriors).  
Deu  
Els alumnes admesos hauran de formalitzar la matrícula en els terminis establerts en aquesta resolució, i es consideraran vacants les places assignades a aquells alumnes admesos que no l'hagen formalitzada dins del termini, els quals s'entendrà, per tant, que renuncien a l'esmentada plaça. En aquest cas, les places vacants s'assignaran als alumnes que els seguesquen en ordre de preferència. Si no hi ha alumnes pendents d'admissió, es consideraran llocs escolars vacants, que s'oferiran en el procés extraordinari d'admissió de setembre.  
El mateix procés de compliment dels terminis de formalització de matrícula i de consideració de vacants, s'haurà de portar a cap en els centres d'ensenyaments mitjans, pel que fa als alumnes que romandran en el centre el curs següent. En aquests casos, l'alumnat que haja aprovat totes les assignatures en l'avaluació final de juny, hauran de formalitzar la matrícula en el període de matriculació de juliol. De la mateixa manera, l'alumnat de centres de Batxillerat que, en l'avaluació final de juny, no hi haja aprovat una o dues assignatures, i que, per tant, queden pendents per a la realització de les proves d'aquestes al setembre, hauran de formalitzar la matrícula del curs següent en el període de matriculació de juliol.  
Onze  
Per a formalitzar la matrícula en els centres que impartesquen Educació Infantil/Educació Pre-escolar o Educació Primària/Educació General Bàsica, caldrà presentar-hi la documentació següent:  
a) El Llibre de Família o, si no n'hi ha, una certificació de la inscripció de naixement expedida pel registre civil.  
b) El document sanitari obligatori per a l'inici de cada etapa educativa, establert per l'Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà, juntament amb l'imprès de sol·licitud de la plaça, en els centres sanitaris i serà emplenat gratuïtament pel facultatiu que tinga al seu carrec el control sanitari de l'alumne.  
c) Quan es tracte d'alumnes que han sigut escolaritzats anteriorment, caldrà presentar-hi el llibre d'escolaritat diligenciat com cal o, en cas de no posseir-lo, i fins que aquest siga presentat, s'haurà d'aportar la certificació de baixa del centre anterior on se n'haurà d'especificar la situació acadèmica.  
Dotze  
Els alumnes que acaben els estudis d'Educació General Bàsica o Educació Permanent d'Adults hauran de presentar-hi, abans de la publicació de la llista definitiva d'alumnes admesos, el llibre d'escolaritat degudament diligenciat o, en el supòsit de no tenir-lo en aquest moment, un certificat del director del centre de procedència, on es farà constar que l'alumne ha estat inclòs en la proposta d'expedició de títols de Graduat Escolar, elevada per la direcció del centre i visada per la inspecció educativa, sense perjudici de l'obligada presentació del llibre d'escolaritat, una vegada el tinga la persona interessada.  
Tretze  
Per tal de formalitzar la matrícula en els centres d'ensenyaments mitjans, caldrà presentar-hi la documentació següent:  
a) El Llibre de Família o, si no n'hi ha, una certificació de la inscripció de naixement expedida pel registre civil.  
b) El document sanitari obligatori per a l'inici de cada etapa educativa, establert per l'Ordre de 14 de gener de 1993 (DOGV de 3 de febrer), de la Conselleria de Sanitat i Consum. Aquest document es facilitarà juntament amb l'imprès de sol·licitud de plaça o en els centres sanitaris, i serà emplenat gratuïtament pel facultatiu que tinga al seu càrrec el control sanitari de l'alumne.  
c) L'alumnat que haja de cursar ensenyaments de Formació Professional haurà d'acreditar els mateixos documents estipulats en els apartats a i b i el llibre d'escolaritat o, si no n'hi ha, un certificat del director del centre d'Educació Primària de procedència, on es farà constar que l'alumne ha cursat com a mínim vuit anys d'escolarització obligatòria en la data en què es va expedir aquest, sense perjudici de la presentació obligada del llibre d'escolaritat una vegada el tinga la persona interessada.  
d) Quan es tracte d'alumnat escolaritzat anteriorment en altres centres d'ensenyaments mitjans, s'haurà de presentar-hi el llibre de qualificacions diligenciat com cal o, si no n'hi ha, i fins que aquest no siga presentat, la certificació de baixa del centre anterior indicant-n'hi la situació acadèmica.  
e) Els alumnes repetidors, quan desitgen canviar de centre, hauran de participar en el procés d'admissió d'alumnes al mes de setembre.  
Catorze  
Les resolucions que, en matèria d'admissió, dicten les comissions municipals d'escolarització, podran ser objecte de recurs ordinari davant de la direcció territorial d'Educació corresponent, la qual les haurà de resoldre dins d'un termini que garantesca l'adequada escolarització de l'alumnat. Aquesta resolució posarà fi a la via administrativa. Transcorregut el termini de 3 mesos, sense que hi haja cap resolució expressa, el recurs s'entendrà desestimat.  
DISPOSICIONS ADDICIONALS  
Primera  
En els apartats dels annexos d'aquesta resolució, en els quals s'esmenta les referències a ensenyaments d'Educació Pre-escolar, Educació General Bàsica, Formació Professional i Batxillerat, cal entendre inclosos els ensenyaments regulats per la Llei Orgànica d'Ordenació General del Sistema Educatiu d'Educació Infantil, Educació Primària, Educació Secundària Obligatòria i Batxillerat, si escau.  
Segona  
Per a l'admissió i formalització de matrícula en Educació Secundària Obligatòria, l'alumnat haurà de complir els requisits acadèmics que a aquest establesca la Direcció General d'Ordenació i Innovació Educativa.  
DISPOSICIONS FINALS  
Primera  
A fi d'agilitar els tràmits de valoració de les instàncies, s'autoritza els directors territorials d'Educació per tal d'establir un calendari diferent a aquell que fixa aquesta disposició en les localitats on les circumstàncies així ho aconsellen, i per a resoldre aquells expedients de sol·licitud de trasllat de matrícula viva.  
Segona  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
València, 2 de març de 1994.- La directora general de Centres Docents: Carmen Macián Armengod.